CELEX: 22014D0200
Language: bg
Date: 2014-09-25 00:00:00
Title: Решение на Съвместния комитет на ЕИП № 200/2014 от 25 септември 2014 година за изменение на приложение XXI (Статистика) към Споразумението за ЕИП [2015/1268]

30.7.2015   
            
            
               BG
            
            
               Официален вестник на Европейския съюз
            
            
               L 202/54
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 200/2014
   от 25 септември 2014 година
   за изменение на приложение XXI (Статистика) към Споразумението за ЕИП [2015/1268]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 549/2013 на Европейския парламент и на Съвета от 21 май 2013 година относно Европейската система от национални и регионални сметки в Европейския съюз (1) бе включен в Споразумението за ЕИП с Решение на Съвместния комитет на ЕИП № 58/2014 от 8 април 2014 г. (2).
            
         
               (2)
            
            
               Крайният срок за представяне на надлежно обосновано искане за дерогации от компетентния надзорен орган не по-късно от 17 октомври 2013 г., посочен в член 6, параграф 3 от Регламент (ЕС) № 549/2013, следва да бъде адаптиран, за да позволи на държавите от ЕАСТ да поискат дерогации по член 6, параграфи 1 и 2.
            
         
               (3)
            
            
               Поради това приложение XXI към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Точка 19щ (Регламент (ЕО) № 549/2013 на Европейския парламент и на Съвета) от приложение XXI към Споразумението за ЕИП се изменя, както следва:
   
               1.
            
            
               Адаптации б) и в) се преномерират като адаптации в) и г).
            
         
               2.
            
            
               Вмъкват се следните адаптации:
               
                           „б)
                        
                        
                           В член 6, параграф 3, думите „17 октомври 2013 г.“ се заменят с думите „3 месеца след датата на влизане в сила на Решение № 200/2014 на Съвместния комитет на ЕИП от 25 септември 2014 г.“ по отношение на страните от ЕАСТ.“
                        
                     
         Член 2
   Настоящото решение влиза в сила на 26 септември 2014 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 174, 26.6.2013 г., стр. 1.
   
      (2)  ОВ L 256, 28.8.2014 г., стр. 35.
   
      (3)  Без отбелязани конституционни изисквания.